text: Kan ikke tjekke årsopgørelse fra udlandet
  09 marts 2015 kl. 14.37
  Over to millioner danskere har tjekket deres årsopgørelse på Skats hjemmeside i weekenden. Men hvis man borg i udlandet har det ikke kunnet lade sig gøre, skriver Flensborg Avis.
  - Bor eller befinder man sig i udlandet, er det lige nu umuligt at tilgå sin årsopgørelse. Det gælder dermed for en lang række grænsependlere og andre, som ikke kan tjekke deres årsopgørelse uden fysisk at befinde sig i Danmark.
  - Og det er en helt kalkuleret beslutning, fortæller Rikke Madsen, der er pressemedarbejder hos Skat.
  - Det er korrekt, at vi - for at komme godt i gang - midlertidigt har lukket for adgangen til selvbetjening og årsopgørelsen fra udlandet, siger hun til Flensborg Avis og uddyber:
  - Det er for at være sikker på, at systemet kører ordentligt. Så tager vi den i bidder. Men vi planlægger at åbne for det i løbet af dagen.
  